|  |
| --- |
| **Projektas** |
| Pagėgių savivaldybės taryba**sprendimas****DĖL PAGĖGIŲ SAVIVALDYBĖS TARYBOS 2016 M. SAUSIO 28 D. SPRENDIMO NR. T-26 ,,DĖL PAGĖGIŲ SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ SUDARYMO, ĮGYVENDINIMO IR KONTROLĖS TVARKOS APRAŠO PATVIRTINIMO“ PAKEITIMO**  |
| 2018 m. kovo 14 d. Nr. T1-47Pagėgiai |

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į Pagėgių savivaldybės Bendruomenės sveikatos tarybos 2018 m. kovo 6 d. posėdžio protokolą Nr. A7-1, Pagėgių savivaldybės taryba n u s p r e n d ž i a:

1. Pakeisti Pagėgių savivaldybės visuomenės sveikatos rėmimo specialiosios programos priemonių sudarymo, įgyvendinimo ir kontrolės tvarkos aprašo, patvirtinto Pagėgių savivaldybės tarybos 2016 m. sausio 28 d. sprendimu Nr. T-26 ,,DėlPagėgių savivaldybės visuomenės sveikatos rėmimo specialiosios programos priemonių sudarymo, įgyvendinimo ir kontrolės tvarkos aprašo patvirtinimo“, IV skyriaus 16 punktą ir jį išdėstyti taip:

„16. Paraiškas pagal patvirtintą paraiškos formą (1 priedas) gali teikti Pagėgių savivaldybėje registruotos ir veiklą vykdančios asmens ir visuomenės sveikatos priežiūros įstaigos, ugdymo institucijos, visuomeninės, nevyriausybinės organizacijos, kiti juridiniai ir fiziniai asmenys, parengę programas, atitinkančias visuomenės sveikatos rėmimo specialiosios programos prioritetines kryptis ir visuomenės sveikatos stiprinimo projektų kriterijus. Vienas pareiškėjas gali teikti tik po vieną paraišką.”

2. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

SUDERINTA:

Administracijos direktorė Dainora Butvydienė

Bendrojo ir juridinio skyriaus vyriausiasis specialistas Valdas Vytuvis

Kalbos ir archyvo tvarkytoja Laimutė Mickevičienė

Parengė

vyriausioji specialistė sveikatai ir sanitarijai

Irena Levickienė

Pagėgių savivaldybės tarybos

veiklos reglamento

2 priedas

**SPRENDIMO PROJEKTO ,,DĖL PAGĖGIŲ SAVIVALDYBĖS TARYBOS 2016 M. SAUSIO 28 D. SPRENDIMO NR. T-26 ,,DĖL PAGĖGIŲ SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ SUDARYMO, ĮGYVENDINIMO IR KONTROLĖS TVARKOS APRAŠO PARVIRTINIMO“ PAKEITIMO**

**AIŠKINAMASIS RAŠTAS**

2018-03-13

1. ***Parengto projekto tikslai ir uždaviniai***

 Savivaldybės tarybos sprendimo projektu siūloma pakeisti Pagėgių savivaldybės tarybos 2016 m. sausio 28 d. sprendimu Nr. T-26 ,,Dėl Pagėgių savivaldybės visuomenės sveikatos rėmimo specialiosios programos priemonių sudarymo, įgyvendinimo ir kontrolės tvarkos aprašo parvirtinimo“ patvirtinto Pagėgių savivaldybės visuomenės sveikatos rėmimo specialiosios programos priemonių sudarymo, įgyvendinimo ir kontrolės tvarkos aprašo (toliau-Aprašas)IV skyriaus 16 punktą, nes Apraše trūko aiškumo dėl paraiškų teikimo, kurioms finansavimas skiriamas iš savivaldybės visuomenės sveikatos rėmimo specialiosios programos.

1. ***Kaip šiuo metu yra sureguliuoti projekte aptarti klausimai***

 Sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, atsižvelgiant į Pagėgių savivaldybės Bendruomenės sveikatos tarybos posėdžio 2018 m. kovo 6 d. protokolą Nr. A7-1, kuriame bendru sutarimu buvo pritarta pakeisti Aprašo IV skyriaus 16 punktą. Dabartinis sprendimo projekte aptariamų klausimų reguliavimas apibrėžtas Lietuvos Respublikos sveikatos sistemos įstatymo 41 straipsnyje.

 ***3.*** ***Kokių teigiamų rezultatų laukiama***

 Pagėgių savivaldybės tarybai patikslinus Aprašą, bus aiškesnė tvarka rengiant ir teikiant paraiškas bei gerinant visuomenės sveikatos priemonių paraiškų teikimą ir įgyvendinimo kontrolę.

**4. *Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

 Neigiamų pasekmių nenumatyta.

***5. Kokius galiojančius aktus (tarybos, mero, Savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

Nereikės panaikinti, galiojančių teisės aktų, priėmus sprendimą pagal teikiamą projektą.

 **6.** ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

 Priėmus šį sprendimą nebus reikalingi kiti sprendimai

1. ***Ar reikalinga atlikti sprendimo projekto antikorupcinį vertinimą***

 Šis sprendimas antikorupciniu požiūriu nevertinamas.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

 Nenumatyta derinti su Finansų skyriumi.

1. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai***

 Neigiamų specialistų vertinimų ir išvadų negauta.

1. ***Projekto rengėjas ar rengėjų grupė.***

 Irena Levickienė, Pagėgių savivaldybės administracijos vyriausioji specialistė sveikatai ir sanitarijai, tel.: 8 441 57482, el. p.: i.levickiene@pagegiai.lt

1. ***Kiti, rengėjo nuomone, reikalingi pagrindimai ir paaiškinimai.***

 Parengtas sprendimo projektas dėl Aprašo pakeitimo derintas su Pagėgių savivaldybės Bendruomenės sveikatos taryba. Kitų rengėjo pagrindimų ir paaiškinimų nėra.

Pagėgių savivaldybės administracijos

vyriausioji specialistė sveikatai ir sanitarijai Irena Levickienė

|  |
| --- |
|  |
| Pagėgių savivaldybės taryba**sprendimas****DĖL PAGĖGIŲ SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ SUDARYMO, ĮGYVENDINIMO IR KONTROLĖS TVARKOS APRAŠO PATVIRTINIMO** |
| 2016 m. sausio 28 d. Nr. T-26Pagėgiai |
|  |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos sistemos įstatymo 41 straipsniu ir 63 straipsnio 5 punktu, Pagėgių savivaldybės taryba nusprendžia:

1. Patvirtinti Pagėgių savivaldybės visuomenės sveikatos rėmimo specialiosios programos priemonių sudarymo, įgyvendinimo ir kontrolės tvarkos aprašą (pridedama).
2. Pripažinti netekus galios Pagėgių savivaldybės tarybos 2011 m. gegužės 19 d. sprendimą Nr. T-42 „Dėl Pagėgių savivaldybės visuomenės sveikatos rėmimo specialiosios programos priemonių sudarymo, įgyvendinimo ir kontrolės tvarkos patvirtinimo“.
3. Pripažinti netekus galios Pagėgių savivaldybės tarybos 2012 m. kovo 29 d. sprendimą Nr. T-62 „Dėl Pagėgių savivaldybės tarybos 2011 m. gegužės 19 d. sprendimo Nr. T-42 ,,Dėl Pagėgių savivaldybės visuomenės sveikatos rėmimo specialiosios programos priemonių sudarymo, įgyvendinimo ir kontrolės tvarkos patvirtinimo“ 26 ir 27 punktų pakeitimo“.
4. Pripažinti netekus galios Pagėgių savivaldybės tarybos 2012 m. balandžio 26 d. sprendimą Nr. T-99 „Dėl Pagėgių savivaldybės tarybos 2011 m. gegužės 19 d. sprendimo Nr. T-42 ,,Dėl Pagėgių savivaldybės visuomenės sveikatos rėmimo specialiosios programos priemonių sudarymo, įgyvendinimo ir kontrolės tvarkos patvirtinimo“ 5 punkto pakeitimo ir papildymo 5.1., 5.2., 5.3., 5.4., 5.5. papunkčiais“.
5. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

 Šis sprendimas gali būti skundžiamas Lietuvos Respublikos civilinio proceso kodekso ir Lietuvos Respublikos darbo kodekso nustatyta tvarka.

Savivaldybės meras Virginijus Komskis

 PATVIRTINTA

 Pagėgių savivaldybės tarybos

 2016 m. sausio 28 d.

 sprendimu Nr. T-26

**PAGĖGIŲ SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ SUDARYMO, ĮGYVENDINIMO IR KONTROLĖS TVARKOS APRAŠAS**

**I. BENDROSIOS NUOSTATOS**

1. Pagėgių savivaldybės visuomenės sveikatos rėmimo specialiosios programos priemonių sudarymo, įgyvendinimo ir kontrolės tvarkos aprašas (toliau – Aprašas) reglamentuoja Pagėgių savivaldybės visuomenės sveikatos rėmimo specialiosios programos (toliau – Programa) priemonių sudarymo, įgyvendinimo ir kontrolės tvarką.
2. Programos lėšų naudojimo prioritetus nustato Pagėgių savivaldybės Bendruomenės sveikatos taryba (toliau – Sveikatos taryba).
3. Aprašą tvirtina, keičia ir papildo Pagėgių savivaldybės taryba (toliau – savivaldybės Taryba).

II. PROGRAMOS FINANSAVIMO šaltiniai

1. Programos finansavimo šaltiniai:
	1. Savivaldybės biudžeto asignavimai;
	2. 20 procentų savivaldybės aplinkos apsaugos specialiosios programos lėšų;
	3. savanoriškos fizinių ir juridinių asmenų įmokos;
	4. kitos teisėtai gautos lėšos.

 **III. PROGRAMOS LĖŠŲ NAUDOJIMAS**

1. Savivaldybių visuomenės sveikatos rėmimo specialiosios programos lėšos naudojamos visuomenės sveikatos programoms finansuoti ir remti.
2. Programos lėšomis finansuojamos visuomenės sveikatos rėmimo priemonės ir (ar) programos, projektai, kurių paskirtis yra plėtoti organizacines, teisines, ekonomines, technines, socialines ir kitas priemones, padedančias stiprinti visuomenės sveikatą, skatinti bendruomenės dalyvavimą sprendžiant sveikos gyvensenos klausimus.
3. Programos lėšos kaupiamos atskiroje savivaldybės biudžeto sąskaitoje.
4. Tinkamų kompensuoti išlaidų kategorijos:
	1. programai įgyvendinti būtinų paslaugų pirkimas – sveikatinimo bazės ar patalpų nuomos, sveikatinimo inventoriaus ar techninės įrangos nuomos, reklamos, kopijavimo paslaugų išlaidos, asmens ir visuomenės sveikatos priežiūros paslaugų papildomas finansavimas, paslaugos susijusios su aplinkos sveikatinimu, laboratorinių tyrimų (vykdant visuomenės sveikatos stebėseną) apmokėjimas;

 8.2. transporto nuoma ir išlaikymas (degalai, tepalai), transporto bilietų apmokėjimas;

 8.3. programai būtinų viešinimo priemonių (reklaminių skelbimų žiniasklaidos priemonėse spausdinimo, skelbimų, bukletų, renginio programų, skrajučių gaminimo, leidybos) išlaidos;

 8.4. apmokėjimas už darbą lektoriams, kitiems specialistams ir asmenims, vykdantiems programą pagal paslaugų, autorinę sutartį;

 8.5. mažaverčių priemonių ir reikmenų įsigijimas (kanceliarinės prekės, prizai, suvenyrai ir kitos programai įgyvendinti būtinos mažavertės priemonės);

 8.6. ryšių išlaidos;

 8.7. lėšos gali būti skiriamos ir dalyvių apgyvendinimui (vykdant kelių dienų seminarų, konferencijų ar panašaus pobūdžio programas) bei maitinimui (maitinimo išlaidų kompensavimas, organizuojant sveikatingumo stovyklas).

1. Netinkamų kompensuoti išlaidų kategorijos:
	1. piniginių prizų įsteigimo išlaidos;
	2. pastatų, sporto bazių ar transporto priemonių remonto išlaidos;
	3. programoje dalyvaujančių asmenų dienpinigių išlaidos;
	4. draudimo išlaidos;
	5. ilgalaikio turto įsigijimas;
	6. išlaidos, skirtos kasdienei įstaigos, organizacijos veiklai arba dirbančiųjų pagal darbo sutartis atlyginimams;
	7. programos administravimo išlaidos;
	8. kitos išlaidos, nesusijusios su programai įgyvendinti būtinomis išlaidomis.

 10. Finansuojamos gali būti tik su projekto įgyvendinimu susijusios išlaidos, patirtos iki einamųjų metų gruodžio 31 dienos.

 11. Finansavimas negali būtiskiriamas to paties projekto tapačioms veiklųišlaidomspadengti, kurioms buvo skirtos lėšos iškitų šaltinių.

 12. Per metus nepanaudotos Programos lėšos, gautos iš savivaldybės biudžeto, grąžinamos į jį, likusios kitos nepanaudotos lėšos lieka sąskaitoje ir naudojamos kitais metais.

 13. Programos lėšos, panaudotos šioje tvarkoje nenumatytiems tikslams, teisės aktų nustatyta tvarka išieškomos iš kaltų asmenų ir grąžinamos į Programos sąskaitą.

**IV. PROGRAMOS PRIEMONIŲ SUDARYMAS IR ĮGYVENDINIMAS**

14. Kiekvienais metais Sveikatos taryba nustato ir paskelbia vietos spaudoje ir savivaldybės interneto svetainėje Programos priemonių rėmimo prioritetus ir paraiškų pateikimo terminą. Prioritetai nustatomi atsižvelgiant į Lietuvos sveikatos programos, Lietuvos Respublikos Vyriausybės veiklos programos ir nutarimų šiais klausimais nuostatas, savivaldybės gyventojų poreikius (sergamumą, mirtingumą, nedarbingumą ir kt.).

15. Esant būtinybei arba papildomam finansavimui, Sveikatos tarybos nutarimu projektų paraiškos pateikimo laikas gali būti pratęstas.

16. Paraiškas pagal patvirtintą paraiškos formą (1 priedas) gali teikti asmens ir visuomenės sveikatos priežiūros įstaigos, ugdymo institucijos, visuomeninės (nevyriausybinės) organizacijos, kiti juridiniai asmenys.

17. Paraiškos pateikiamos užklijuotame voke, ant kurio turi būti užrašyta ,,Pagėgių savivaldybės visuomenės sveikatos rėmimo specialiosios programos projektų finansavimo atrankos konkursui“.

18. Projektų paraiškos priimamos bei registruojamos Savivaldybės administracijoje, po to perduodamos Sveikatos tarybos pirmininkui.

19. Projektų veiklose gali dalyvauti tik Pagėgių savivaldybės gyventojai.

20. Programai pateiktų projektų atranką vykdo bei projektų vertinimą atlieka Sveikatos taryba savo posėdyje.

21. Sveikatos tarybos pirmininkas ir nariai turi įvertinti paraišką raštu, užpildydami pridedamos paraiškos vertinimo anketą (2 priedas).

22. Projekto paraiškos vertinamos balais. Didžiausias balų skaičius, kurį projekto paraiškai gali skirti vienas Sveikatos tarybos narys − 60. Po to apskaičiuojamas Sveikatos tarybos narių skirtų balų vidurkis. Projektų paraiškos, įvertintos 29 ir mažiau balų, siūlomos nefinansuoti.

 23. Įvertinus projektus, priimamas sprendimas:

 23.1. remti projektą;

 23.2. neremti projekto;

 23.3. remti projektą iš dalies.

 24. Finansuojant projektus prioritetai teikiami:

 24.1. papildomo finansavimo šaltinius turintiems projektams;

 24.2. kuo didesnę gyventojų grupę apimantiems projektams;

 24.3. tęstiniams projektams;

 24.4. pirmą kartą pareiškėjo teikiamiems sveikatinimo veiklos projektams.

 25. Programos lėšomis finansuojamų projektų sąrašas sudaromas atsižvelgiant į surinktų vertinimo balų skaičių.

 26. Sveikatos taryba svarstymo metu paraišką pateikusiai įstaigai ar organizacijai gali siūlyti mažesnę už prašomą lėšų sumą, jeigu:

 26.1. lėšų poreikis projekto vykdymui yra nepakankamai pagrįstas;

 26.2. įstaiga ar organizacija, anksčiau vykdžiusi tęstinį projektą, nepanaudojo skirtų lėšų;

 26.3. pagal turimą lėšų kiekį visiems projektų vykdytojams negali būti skirta visa prašoma suma.

 27. Jeigu projektui įgyvendinti skiriama mažesnė suma nei nurodyta paraiškoje, projekto pareiškėjas turi teisę sumažinti projekto įgyvendinimo darbų mastą, tačiau neturi teisės keisti paraiškoje nurodytų tikslų ir veiklos turinio.

 28. Sveikatos taryba, įvertinusi projektus, ir atsižvelgdama į vertinimo išvadas, surašo protokolą, parengia finansuojamų projektų sąrašą ir sudaro Programos priemonių, kurioms skiriamas finansavimas, sąmatą.

29. Programos rengimą organizuoja Pagėgių savivaldybės administracijos vyriausiasis specialistas sveikatai ir sanitarijai (toliau − Vyriausiasis specialistas).

30. Patvirtinus savivaldybės biudžetą, Vyriausiasis specialistas, vadovaudamasis Sveikatos tarybos išvadomis ir pasiūlymais rengia Programos projektą, kuriame nurodo Programos pajamas, priemones ir lėšas Programai įgyvendinti ir teikia tvirtinti Savivaldybės tarybai.

 31. Savivaldybės tarybai patvirtinus Programą, Vyriausiasis specialistas apie priimtą sprendimą raštu informuoja Programos priemonių vykdytojus.

 32. Savivaldybės administracija su projektų vykdytojais sudaro sutartis. Sutartis pasirašo Savivaldybės administracijos direktorius.

 33. Finansavimą gavusiems Programos priemonių vykdytojams, lėšos skiriamos pagal jų sudarytas ir Savivaldybės administracijai pateiktas sąmatas, kurios yra neatsiejama sutarties dalis.

 34. Vyriausiasis specialistas, vadovaudamasis Sveikatos tarybos posėdžio protokolu, parengia Savivaldybės administracijos direktoriaus įsakymo projektą dėl lėšų Programos priemonėms įgyvendinti paskirstymo.

 35. Savivaldybės administracijos direktoriaus įsakymu lėšos paskirstomos ir pervedamos į lėšų gavėjo nurodytą sąskaitą sutartyje nustatytomis sąlygomis.

 36. Programos priemonės vykdytojas už veiklą ir lėšų panaudojimą atsiskaito sutartyje ar įsakyme nustatyta tvarka ir terminais, pateikiant biudžeto išlaidų sąmatos vykdymo ataskaitą (forma Nr. 2), išlaidas pateisinančių dokumentų kopijas, Programos projekto įgyvendinimo ataskaitą (3 priedas) ir lėšų panaudojimo ataskaitą (4 priedas).

**V. ATSAKOMYBĖ IR KONTROLĖ**

37. Programos priemonės vykdytojas, pasirašęs sutartį su Savivaldybės administracijos direktoriumi, atsako už Programos įgyvendinimą, tikslinį lėšų naudojimą, projekto veiklos viešinimą bendruomenei.

38. Metinės Programos priemonių ataskaitos aptariamos Sveikatos taryboje. Ataskaitos svarstomos viešai. Jų svarstyme gali dalyvauti ir Programos priemonių vykdytojai.

 39. Programos priemonių įgyvendinimą pagal savo kompetenciją kontroliuoja Sveikatos taryba ir Vyriausiasis specialistas.

 40. Programos priemonių finansavimo sutarčių vykdymą kontroliuoja Savivaldybės administracijos skyriai pagal jiems priskirtą kompetenciją.

 41. Programos lėšų panaudojimo ataskaitą rengia Savivaldybės administracija, tvirtina Savivaldybės taryba.

 42. Savivaldybės administracija ataskaitą, o prireikus ir papildomą informaciją apie Programos priemonių vykdymą, Lietuvos Respublikos Vyriausybės nustatyta tvarka teikia Lietuvos Respublikos sveikatos apsaugos ministerijai ataskaitoje apie Savivaldybės vykdomas visuomenės sveikatos priežiūros funkcijas.

43. Programos lėšų apskaitą tvarko Savivaldybės administracijos Buhalterinės apskaitos skyrius.

 44. Piniginių lėšų panaudojimą kontroliuoja Pagėgių savivaldybės Kontrolės ir audito tarnyba.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Pagėgių savivaldybės visuomenės

sveikatos rėmimo specialiosios programos

priemonių sudarymo, įgyvendinimo ir kontrolės tvarkos aprašo

1 priedas

**PARAIŠKA**

**DĖL DALYVAVIMO PAGĖGIŲ SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PROJEKTŲ FINANSAVIMO ATRANKOS KONKURSE**

 201 m. ………………. d.

## *1. Prašymas dalyvauti konkurse*

|  |
| --- |
| **1.1. Organizacijos pavadinimas:** |
|  |
| **1.2. Visuomenės sveikatos rėmimo specialiosios programos priemonė, kurią bus siekiama įgyvendinti:** |
|  |
| **1.3. Informacija apie paraišką teikiančią organizaciją:** |
| Kodas |
| Adresas |
| Miestas, kaimas ir pašto indeksas |
| Telefono, fakso Nr., elektroninis paštas |
| Organizacijos banko rekvizitai (banko pavadinimas, kodas, sąskaitos numeris) |
| **1.4. Informacija apie paraišką teikiančios organizacijos vadovą:** |
| Vardas, pavardė |
| Telefonas  |
| El. paštas |
| **1.5. Informacija apie paraišką teikiančios organizacijos finansininką:** |
| Vardas, pavardė |
| Telefonas  |
| El. paštas |

***2. Visuomenės sveikatos rėmimo specialiosios programos priemonės***

 ***vykdymo projekto turinys***

|  |
| --- |
| **2.1. Projekto pavadinimas:** |
|  |
| **2.2. Trumpas projekto apibūdinimas:** |
|  |
| **2.3. Tikslinė gyventojų grupė:** |
|  |

|  |
| --- |
| **2.4. Glaustas situacijos/problemos apibūdinimas** |
|  |
| **2.5. Projekto tikslas:** |
|  |
| **2.6. Projekto uždaviniai:** |
|  |
| **2.7. Numatomi projekto įgyvendinimo metodai (tyrimai, informacijos sklaida, seminarai, konferencijos, akcijos, mokymai ir kiti):** |
|  |
| **2.8. Laukiami projekto rezultatai:** |
|  |
| **2.9. Veiklos planas:**  |
|  |

**3. BIUDŽETAS .**

Prašytume detaliau išvardinti, kokių lėšų prašoma iš Pagėgių savivaldybės:

|  |  |  |  |  |
| --- | --- | --- | --- | --- |
|  | Išlaidų paskirtis | Reikalinga**suma (Eur)** | Išlaidų detalizavimas | Prašoma**suma, (Eur)** |
| 1. | Apmokėjimas už darbą lektoriams ir kitiems specialistams ir asmenims, vykdant projektą (išmokos pagal darbo sutartį, autorinę sutartį) |  |  |  |
| 2. | Patalpų nuoma |  |  |  |
| 3. | Transporto nuoma ir išlaikymas (degalai, tepalai), transporto bilietų apmokėjimas |  |  |  |
| 4. | Mažaverčių priemonių ir reikmenų (kanceliarinės prekės, ūkinės paskirties prekės ir pan.) įsigijimas |  |  |  |
| 5. | Ryšių išlaidos (telefonas, faksas, paštas) |  |  |  |
| 6. | Kopijavimo, vertimo paslaugos |  |  |  |
| 7.  | Kitos su projekto įgyvendinimu susijusios išlaidos |  |  |  |
|  | IŠ VISO: : |  | IŠ VISO:  |  |

**4. Papildoma informacija**

**4.1. Prie paraiškos pridedama:**

Organizacijos vadovo pareigos (parašas) (vardas, pavardė)

 A.V.

 Pagėgių savivaldybės visuomenės sveikatos rėmimo specialiosios programos

priemonių sudarymo, įgyvendinimo ir kontrolės tvarkos aprašo

2 priedas

**PROJEKTO PARAIŠKOS VERTINIMO ANKETA**

**\_\_\_\_\_\_\_\_\_\_\_\_\_\_\_\_**

(data)

Pagėgiai

**Pareiškėjo pavadinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Projekto pavadinimas:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Eil. Nr.** | **Projekto vertinimo kriterijai** | **Maksimalus galimų balų skaičius** | **Surinktų balų skaičius** |
| **1**. | **Projekto aktualumas** |
| 1.1. | Veiklos naudingumas | Ar pasiūlymas yra aktualus, atsižvelgiant į konkrečios tikslinės grupės poreikius  | 3 |  |
| 1.2. | Veiklos efektyvumas | Ar numatoma projekto veikla bus efektyvi ją įgyvendinant praktikoje  | 3 |  |
| 1.3. | Projekto atitiktissveikatinimo krypčių prioritetams | Ar projektas atitinka Pagėgių savivaldybės sveikatinimo krypčių prioritetus | 3 |  |
| 1.4. | Projekto prioritetas/pirmumas | Ar projekto pareiškėjas pirmą kartą teikia projektą sveikatinimo veiklai  | 4 |  |
| **2.** | **Projekto adresatas**  |
| 2.1. | Projekto dalyviai | Ar aiškiai numatyta, kokioms tikslinėms grupėms reikšmingas projekto įgyvendinimas  | 3 |  |
| 2.2. | Pritraukimas | Ar numatyti konkretūs veiksmai ir priemonės, įtraukiantys Pagėgių savivaldybės gyventojus į projektą  | 3 |  |
| **3.** | **Turinys** |
| 3.1. | Tikslai ir uždaviniai | Ar projekto tikslai ir uždaviniai yra suformuluoti aiškiai ir konkrečiai, realūs, padėsiantys siekti užsibrėžtų tikslų | 3 |  |
| 3.2. | Priemonės | Ar numatomos vykdyti priemonės leis pasiekti tikslus ir numatomus rezultatus | 3 |  |
| 3.3. | Laukiami rezultatai | Ar laukiami projekto rezultatai, susiję su projekte numatyta veikla, yra konkretūs ir realūs  | 3 |  |
| **4.** | **Organizavimas** |  |
| 4.1. | Organizacijos resursai | Ar organizacijos turimi žmogiškieji resursai yra pakankami planuojamam projektui įgyvendinti  | 3 |  |
| 4.2. | Projekto veiklos planas | Ar siūlomas projekto veiklos planas gerai suplanuotas  | 3 |  |
| 4.3. | Metodologija | Ar planuojami naudoti metodai geriausiai tinka projektui įgyvendinti  | 3 |  |
| 4.4. | Tęstinumas | Ar projektas yra tęstinis, jeigu taip, ar projekto tęstinumo būtinybė yra aiškiai pagrįsta  | 3 |  |
| **5.** | **Lėšų panaudojimo efektyvumas** |
| 5.1. | Realus lėšų poreikis | Ar išlaidos yra susijusios su projekte numatomomis veiklomis | 4 |  |
|   |  | Ar pagrįstas prašomų lėšų reikalingumas  | 4 |  |
| 5.2. | Lėšų panaudojimas | Ar projektui įgyvendinti reikalingos lėšos bus naudojamos taupiai ir efektyviai  | 4 |  |
|  |  | Ar projekto lėšos yra numatomos skirti tikslinei grupei  | 4 |  |
| 5.3. | Kiti finansavimo šaltiniai | Ar projektui įgyvendinti yra numatytas finansavimas iš kitų šaltinių  | 4 |  |
|  |  | **Bendra balų suma:** | **60** |  |

|  |  |
| --- | --- |
| Projekto privalumai(daug dalyvių, konkrečios argumentuotos veiklos, atitinka prioritetines sritis ir t. t.) |  |
| Projekto trūkumai(mažas dalyvių skaičius, neargumentuotas veiklos planas, nepagrįstas biudžetas ir t. t.) |  |
| Projekto veiklos, išlaidos, kurių siūloma nefinansuoti arba finansuoti iš dalies (kokiai priemonei ir kiek siūloma skirti lėšų) |  |
| Sveikatos tarybos nario išvada(projektą siūloma finansuoti, nefinansuoti, iš dalies finansuoti) |  |

**Projekto įvertinimas**

Nuo 30 iki 60 balų – projektas remtinas, 29 ir mažiau balų – projektas atmestinas.

 Sveikatos tarybos narys \_\_\_\_\_\_\_\_\_\_\_\_\_\_\_\_\_\_\_ (parašas) (vardas ir pavardė)

Pagėgių savivaldybės visuomenės

 sveikatos rėmimo specialiosios

 programos priemonių sudarymo, įgyvendinimo ir kontrolės tvarkos aprašo

 3 priedas

**PAGĖGIŲ SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PROJEKTO ĮGYVENDINIMO**

**ATASKAITA**

\_\_\_\_\_\_\_\_\_\_\_\_\_\_\_\_

 ( pateikimo data)

…………………………………………………………………………………………………………

 ( projekto pavadinimas)

…………………………………………………………………………………………………………

 (įstaigos, organizacijos pavadinimas)

…………………………………………………………………………………………………………

 (projektui įgyvendinti gauta lėšų suma / panaudota, Eur)

1. **1. Trumpas projekto įgyvendinimo aprašymas**

…………………………………………………………………………………………………………

…………………………………………………………………………………………………………

…………………………………………………………………………………………………………

**1.1. Projekto vertinimo lentelė** (užpildyti).

|  |  |
| --- | --- |
| Vertinimo kriterijai (išvardyti) | Vertinimo kriterijų skaičius  |
| Planuota | Įvykdyta |
| *Pvz. Įvykusių renginių(išleistų leidinių) skaičius* |  |  |
|  |
|  |

**1.2. Projekto reikšmė savivaldybės bendruomenei** (aprašyti, kas naujo padaryta, kas pasikeitė, įgyvendinus programą).

…………………………………………………………………………………………………………

…………………………………………………………………………………………………………

…………………………………………………………………………………………………………

…………………………………………………………………………………………………………

**2. Projekto tikslo ir uždavinių pasiekimas** (išvardinti ir aprašyti, kokie užsibrėžti tikslai pasiekti, kokie iškelti uždaviniai įgyvendinti).

…………………………………………………………………………………………………………

…………………………………………………………………………………………………………

…………………………………………………………………………………………………………

**3. Projekto tikslinės grupės apibūdinimas** (aprašyti, kokiai gyventojų grupei buvo skirtas projektas − detalizuoti grupės dydį, amžiaus grupes, kitus bruožus).

…………………………………………………………………………………………………………

…………………………………………………………………………………………………………

…………………………………………………………………………………………………………

…………………………………………………………………………………………………………

**4. Projekto rezultatai** (aprašyti kokie rezultatai pasiekti, įvykdyti kiekybiškai: nurodyti renginių, paskaitų, seminarų skaičių ir pavadinimus; lankytojų, dalyvių, gavusiųjų paslaugas skaičių; įsigytų prekių, inventoriaus pavadinimus ir kiekį; pirktų spaudinių pavadinimus ir kiekį; išleistų publikacijų, lankstinukų, atmintinių egzempliorių skaičių, paslaugų apimtis – už kiek, kas padaryta):

…………………………………………………………………………………………………………

…………………………………………………………………………………………………………

1. **5. Prieinamumas** (kokiu būdu buvo informuojama savivaldybės bendruomenė apie vykdomą programą, nurodyti konkrečias interneto svetaines, straipsnius spaudoje nurodant laikraščių pavadinimus ir datą, kada pasirodė straipsnis, pridėti lankstinuko ar atmintinės ar skelbimo kopiją).

*Pateikiama projekto informavimo ir viešinimo priemonių pavyzdinė lentelė:*

|  |  |  |
| --- | --- | --- |
| Eil. Nr. | Informavimo ir viešinimo priemonės pavadinimas  | Viešinimo dažnumas ir data(nurodyti: vieną kartą ar kelis kartus, nuolat; nurodyti viešinimo datą) |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |

**6. Kita svarbi informacija** (nurodykite papildomą informaciją, kurios nepaminėjote prie ankstesnių punktų)..................................................................................................................................................

..............................................................................................................................................................................................................................................................................................................................

Projekto vadovas \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė, telefonas)

\_\_\_\_\_\_\_\_\_\_\_\_\_\_\_\_\_\_\_\_\_

 Pagėgių savivaldybės visuomenės sveikatos rėmimo specialiosios programos

priemonių sudarymo, įgyvendinimo ir kontrolės tvarkos aprašo

4 priedas

**PROJEKTAMS SKIRTŲ LĖŠŲ PANAUDOJIMO**

**ATASKAITA**

|  |  |  |  |
| --- | --- | --- | --- |
| **Eil. Nr.**  | **Išlaidų paskirtis** | **Skirta suma, Eur** | **Panaudota suma, Eur** |
| 1. | Apmokėjimas už darbą lektoriams ir kitiems specialistams ir asmenims vykdantiems projektą (išmokos pagal darbo sutartį, autorinę sutartį) |  |  |
| 2. | Patalpų nuoma |  |  |
| 3. | Transporto nuoma ir išlaikymas (degalai, tepalai), transporto bilietų apmokėjimas |  |  |
| 4. | Mažaverčių priemonių ir reikmenų (kanceliarinės prekės, ūkinės paskirties prekės ir pan.) įsigijimas |  |  |
| 5. | Ryšių išlaidos (telefonas, faksas, paštas) |  |  |
| 6.  | Kopijavimo, vertimo paslaugos |  |  |
| 7. | Kitos su projekto įgyvendinimu susijusios išlaidos |  |  |
|  | **IŠ VISO:** |  |  |

**\_\_\_\_\_\_\_\_\_\_\_\_\_\_\_\_\_\_**

